

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 171-Ա**

**վարչական տուգանք նշանակելու մասին**

04 մարտի 2022թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Գեորգի Ավետիսյանս, քննելով Մելանյա Բարսեղյան Սարիբեկի անհատ ձեռնարկատիրոջ նկատմամբ հարուցված վարչական վարույթի վերաբերյալ գործը,

**Պ Ա Ր Զ Ե Ց Ի՝**

Տեսչական մարմնի ղեկավարի՝ 2022 թվականի հունվարի 12-ի N 173-Ա հրամանի համաձայն՝ Մելանյա Բարսեղյան Սարիբեկի անհատ ձեռնարկատիրոջ մոտ իրականացված ստուգման արդյունքում պարզվել և 2022 թվականի փետրվարի 21-ի վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել են **Հայաստանի Հանրապետության կառավարության 2011 թվականի հունվարի 20-ի N 34-Ն որոշման հավելվածի 55-րդ կետի պահանջը.** այն է՝

- սննդի շղթայում ներգրավված աշխատակիցներ՝ Արտակ Սոսի Ղարիբյանը, Մարետա Ռուբենի Նալբանդյանը և Արամայիս Սոսի Ալեյանը 2021 թվականի փետրվարի 5-ից մինչև 2022 թվականի հունվարի 27-ը չեն ենթարկվել պարտադիր նախնական /աշխատանքի ընդունվելիս/ և պարբերական /յուրաքանչյուր կիսամյակը մեկ/ բժշկական զննությունների, անձնական բժշկական /սանիտարական/ գրքույկների պատճեններն առկա են գործի նյութերում:

Այսպիսով հաստատվել է, որ սույն վարչական գործով առաջացած իրավախախտման համար պատասխանատու է Մելանյա Սարիբեկի Բարսեղյանը (հասցե՝ Հայաստանի Հանրապետություն, Գեղարքունիքի մարզ, ք. Վարդենիս, Վ. Համբարձումյան 4 նրբ., տ. 2): Մելանյա Սարիբեկի Բարսեղյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել, սակայն չի մասնակցել գործի քննությանը և միջնորդություն չի ներկայացրել գործի քննությունը հետաձգելու վերաբերյալ:

Հիմք ընդունելով վերոգրյալը, հաշվի առնելով կատարված իրավախախտումների բնույթը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով,** «**Վարչական իրավախախտումների վերաբերյալ» օրենսգրքի 14-րդ, 32-րդ, 2382-րդ, 279-րդ, 281-րդ հոդվածներով, 188-րդ հոդվածի 1-ին մասով՝**

**Ո Ր Ո Շ Ե Ց Ի՝**

1. Մելանյա Բարսեղյան Սարիբեկի անհատ ձեռնարկատիրոջ նկատմամբ՝ **Վարչական իրավախախտումների վերաբերյալ օրենսգրքի 188-րդ հոդվածի 1-ին մասով սահմանված իրավախախտման կատարման համար** նշանակել տուգանք սահմանված նվազագույն աշխատավարձի հարյուրհիսունապատիկի չափով՝ 150.000 (հարյուր հիսուն հազար) ՀՀ դրամ։

2. Տուգանքը վճարել թիվ 900005242822 գանձապետական հաշվին և վճարումն ապացուցող բանկային անդորրագրի պատճենը սեղմ ժամկետում ներկայացնել Տեսչական մարմին:

3. Վարչական իրավախախտումների վերաբերյալ օրենսգրքի 305**-րդ** հոդվածիհամաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

4. Վարչարարության հիմունքների և վարչական վարույթի մասին օրենքի 88-րդ հոդվածիհամաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:

5. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

**Գ. ԱՎԵՏԻՍՅԱՆ**



Կ.Տ.

Կատ.` Իրավական աջակցության և

փաստաթղթաշրջանառության

վարչություն /Տ. Ավալյան/

(+374 12) 40-40-57 /187/

էլ․ փոստ՝ snund@ssfs.am